สังคมข่าวหุ้นนิวส์เวฟ
หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดี 6 สิงหาคม 2558 ดัชนีตลาดหุ้นไทยปิดการซื้อขายอยู่ที่ 1,436.36 จุด ปรับเพิ่มขึ้น4.20 จุด พ่วงด้วยมูลค่าการซื้อขาย 3.7 หมื่นล้านบาท
6 ส.ค. 2558

หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดี 6 สิงหาคม  2558 ดัชนีตลาดหุ้นไทยปิดการซื้อขายอยู่ที่ 1,436.36 จุด ปรับเพิ่มขึ้น4.20 จุด พ่วงด้วยมูลค่าการซื้อขาย 3.7 หมื่นล้านบาท 
* ตลาดหุ้นกลับมาเคลื่อนไหวอยู่ในแดนเขียวกันอีกรอบ เอ้า ถือเป็นเรื่องดีให้นักลงทุนได้หาจังหวะปล่อยของกันบ้าง ช่วงนี้ขอย้ำว่า ไม่ควรประมาทต่อภาวะตลาดและต้องติดตามสถานการณ์แบบใกล้ชิด เพราะดูรากฐานพี่ SET แล้วยังเปราะบางไม่แข็งแกร่งจริงๆ
* หุ้นดูโอตัวแรกที่ขอแนะนำวันนี้ ยกให้แม่ลูก INTUCH-ADVANC ว่ากันที่ตัวลูก ADVANC ก่อนแล้วกัน ความน่าสนใจเรื่องปันผลระหว่างกาลที่ระดับ 6.50 ยังเป็นจุดขายให้กับหุ้นภายในช่วง 2 สัปดาห์ได้ดี มีกำหนดขึ้นเครื่องหมาย XD ภายในวันที่ 17 สิงหาคมนี้แล้ว * ดังนั้น ADVANC ในระยะสั้นจะเคลื่อนไหวเชิงบวกตอบรับได้ต่อเนื่อง ราคาในกระดานลองดีดออกมาเป็นดิวิเดนยีลด์ยังไงก็คุ้ม หรือจะเข้าเก็บซัดถือยาวๆ ก็น่าสน เพราะอย่าลืมมีฐานะเป็นถึงแม่ทัพหุ้นสื่อสารที่ตลาดเชื่อมั่นว่ามีโอกาสคว้า 4G มากที่สุด
* ส่วนหุ้น INTUCH นี่ยิ่งน่าสนใจ หากใครกำลังมองหาหุ้นแกร่ง รับมือผันผวนกับภาวะตลาดได้ดี บอกได้เลย INTUCH คือคำตอบที่ใช่ เพราะหลังจากที่ ADVANC ซัดกำไร Q2 ออกมาท่วมท้นเกินคาด ย่อมส่งผลให้กำไร Q2 หุ้นแม่ดีดสูงขึ้นตามติด
* ที่สำคัญมีการประเมินกันไว้ว่า เงินปันผลงวดล่าสุดที่จะประกาศกันเร็วๆ นี้น่าจะได้เห็นดิวิเดนยีลด์สูงถึงระดับ 3% มากกว่าตัว ADVANC เสียด้วยซ้ำไป ส่วนอัพไซด์เหลือเพียบไม่เบา ถึงได้กล้าเอ่ยปากและฝากไว้ให้นักลงทุนได้พิจารณานั่นเอง
* อีกหุ้นที่พ่วงต่อจากกลุ่มสื่อสารขอเลือก CSS ข่าวดีที่น่าสนใจคือช่วงวันที่ 7 ส.ค.นี้ จะมีเปิดประชุมบอร์ดพิจารณาผลการดำเนินงานงวดไตรมาส 2 ซึ่งทางผู้บริหาร “สมพงษ์ กังสวิวัฒน์” มั่นใจว่า ทำได้ดีไม่มีปัญหา เพราะธุรกิจสายหลักทั้งเทรดดิ้งและโทรคมนาคมยังแกร่งต่อเนื่อง * ที่น่าสนใจไปกว่านั้นครึ่งปีหลังยิ่งสดใส เพราะมีกำหนดส่งมอบงานติดตั้งเสา TRUE ร่วม 100 ต้น และของ DTAC อีก 200 ต้น นี่ยังไม่รวมโอกาสได้งานเพิ่มเติมจากตัว 4G ที่เกิดขึ้นในอนาคตอีกนะ ใครส่องหาหุ้นเล็ก พื้นฐานโตสวนตลาดเข้าเก็บได้เลยไม่ผิดหวังแน่
* อีกกลุ่มหุ้นที่อยากให้ทยอยหาจังหวะเข้าเก็บ นั่นคือ กลุ่มหุ้นพลังงานทดแทน เลือก 3 ตัวหลักอย่าง EA-IFEC-TPCH ซึ่งในระยะสั้นให้น้ำหนัก TPCH มากสุด เพราะกรณีการประชุมกพช.ที่มีกำหนดเปิดขึ้นภายในเดือนสิงหาคมนี้ จะได้เห็นความชัดเจนเกี่ยวกับการประมูลโครงการผลิตไฟฟ้าภายใต้เงื่อนไข FiT bidding
* ดังนั้น ที่จะได้รับเต็มๆ คือ  TPCH เพราะชัดเจนว่า พลังงานไฟฟ้ารูปแบบแรกที่ภาครัฐจะผลักดันคือ ชีวมวล ที่บริษัทมีความเชี่ยวชาญและเตรียมพร้อมไว้แล้วนั่นเอง
* ส่วน IFEC-EA น่าจะได้เห็นความชัดเจนเกี่ยวกับตัวพลังงานลม ซึ่งถือเป็นอีกหนึ่งจุดแข็งของทั้งสองบริษัทที่พร้อมทำได้อยู่แล้ว ประกอบกับตัวพื้นฐานกำไรที่โตวันโตคืน ซึ่งงบไตรมาส 2 ก็เตรียมประกาศออกมาในเร็วๆ นี้เช่นกัน
* หุ้นเล็กที่น่าจับตา PYLON ซึ่งวันนี้ถือเป็นครั้งแรกที่เลื่อนชั้นเข้ามาอยู่ SET จึงนับเป็นการอัพเกรดภาพลักษณ์หุ้นบริษัทแบบครั้งใหญ่ เรียกได้ว่าเป็นอีกหนึ่งบริษัทที่มีพื้นฐานดี สร้างการเติบโตแบบรายวันรายคืน และเป็นข่าวดีที่จะส่งผลบวกต่อหุ้นแน่นอน
* ปิดท้ายด้วย ASEFA น้องใหม่รายล่าสุด สามารถสร้างผลตอบแทนให้ผู้ถือหุ้นกันแบบท่วมท้นตั้งแต่เข้าเทรดวันแรก เนื่องจากเปิดตลาดด้วยราคาสูงถึง 7.50 บาท มากกว่าราคาขายไอพีโอ 3.70 บาท แบบเท่าตัว * โดยแม้ในช่วงระหว่างวันจะโดนแรงขายทำกำไรเข้ามากดดันหุ้นแบบรายทาง แต่ด้วยฐานราคาหุ้นที่ยังแข็ง จึงต้านทานให้ราคาหุ้นยังยืนเหนือระดับ 5 บาทไว้ได้ตลอดวันทำการ พร้อมกับปิดตลาดที่ 5.95 บาท บวกเพิ่มขึ้นไปกว่า 60% จากราคาไอพีโอ มีมูลค่าซื้อขายทะลักเกิน 4,000 ล้านบาท สร้างผลตอบแทนคุ้มค่า สมกับที่หลายคนรอคอยจริงๆ * 